પાટીદાર અનામત આંદોલન(પાસ)ના કન્વિનર હાર્દિક પટેલે હાઇકોર્ટ સમક્ષ વધુ એક રિટ કરી છે. જેમાં તેણે મહેસાણામાં પ્રવેશ પર પ્રતિબંધની શરતને રદ કરવાની દાદ માંગી છે. વિસનગરમાં ઋષિકેશ પટેલની ઓફિસમાં તોડફોડના મામલે હાઇકોર્ટે હાર્દિકને જામીન આપતી વખતે મહેસાણામાં નહીં પ્રવેશવાની શરત મૂકી છે. જો કે, આ શરતમાં નીચલી અદાલતને યોગ્ય જણાય તો ફેરફાર કરવાનું પણ આદેશમાં નોંધ્યું હતું. એ મુજબ હાર્દિક તરફથી સેશન્સ કોર્ટ સમક્ષ મહેસાણામાં પ્રવેશ પર પ્રતિબંધ રદ કરવા માટે અરજી કરી હતી. જેને નીચલી અદાલતે ફગાવી દેતા આદેશને હાઇકોર્ટ સમક્ષ પડકારવામાં આવ્યો છે.